את אינך יודעת
את אינך יודעת, מה מאוד יפיפית!; מה זקופות רגלייך,; מה נפלא הקו; המרמז עד חמדת שוקייך; בעזמה וברוך, בגנדרנות ובחן,; כעקבות בת גלים על גבי תל חול; שלאחר הכרית -; את אינך יודעת, מה מאוד יפיפית!; את אינך יודעת, מה מאוד יפיפית!; עינייך שני שקדים חצובים כרום ים,; שבויות סוד בראשית, וכעדים; למסתרי גזרה בשפת עדי עד; לך קוראים ומפתים ומקסמים בצו -; קפאת ולא ענית -; את אינך יודעת, מה מאוד יפיפית!; את אינך יודעת, מה מאוד יפיפית!; ובאושרי, ברגעים,; את כולך שלי,; במשובה וסער און פראים,; את תפוסה ולא תפוסה, ביד ולא ביד,; נכבשה וחופשיה כניצוץ פליט אש,; כאפרוח קן סיס -; את אינך יודעת, מה מאוד יפיפית!; 